
       Projektas Nr. 12TS – 93
	JONAVOS  RAJONO  SAVIVALDYBĖS  TARYBA


	SPRENDIMAS


DĖL SUTIKIMO PRIIMTI DOVANOJAMUS ŽEMĖS SKLYPUS
2026 m. birželio 25 d. Nr. 1TS - 
Jonava

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos civilinio kodekso 6.465 straipsnio 1 dalimi, 6.469 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Lietuvos Respublikos žemės įstatymo 14 straipsnio 1 dalies 2 punktu bei atsižvelgdama į Jonavos rajono savivaldybės tarybos 2014 m. birželio 26 d. sprendimą Nr. 1TS-0229 ,,Dėl Rimkų kaimo dalies besiribojančios su Jonavos miestu ir keliu Nr. 1505 Jonava – Čičinai infrastruktūros specialiojo plano patvirtinimo“ Jonavos rajono savivaldybės taryba  n u s p r e n d ž i a:
1. Sutikti priimti Jonavos rajono savivaldybės nuosavybės teise žemės sklypus, dovanojamus (duomenys neskelbtini)(asmens kodas (duomenys neskelbtini)), esančius Jonavos r. sav. teritorijoje, Jonavoje:

1.1. 0,0787 ha, kadastro numeris 4610/0006:534, unikalus numeris 4400-4941-0688, naudojimo būdas - susisiekimo ir inžinerinių tinklų koridorių teritorijos; 
1.2. 0,1044 ha, kadastro numeris 4610/0006:533, unikalus numeris 4400-4941-2262, naudojimo būdas - susisiekimo ir inžinerinių tinklų koridorių teritorijos. 
2. Apmokėti šio sprendimo 1 punkte nurodytų žemės sklypų dovanojimo sutarčių sudarymo ir įvykdymo išlaidas.

3. Įgalioti Jonavos rajono savivaldybės merą pasirašyti šio sprendimo 1 punkte nurodytų žemės sklypų dovanojimo sutartį bei perdavimo – priėmimo aktą. 

Šis sprendimas per vieną mėnesį nuo jo priėmimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, Kaunas) arba Regionų administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas, Vilniaus rūmai, Žygimantų g. 2, Vilnius).

Savivaldybės meras

Visi komitetai
JONAVOS RAJONO SAVIVALDYBĖS TARYBAI
AIŠKINAMASIS RAŠTAS

(prie sprendimo projekto)

DĖL SUTIKIMO PRIIMTI DOVANOJAMUS ŽEMĖS SKLYPUS
2026 m. birželio 9 d.

1. Sprendimo projekto tikslai ir uždaviniai, kiti sprendimui priimti reikalingi pagrindimai. 

Sprendimo projektu siūloma sutikti priimti dovanojamus žemės sklypus savivaldybės nuosavybėn, esančius Jonavos mieste iš fizinio asmens, pateikusio savivaldybės administracijai sutikimą padovanoti žemės sklypus savivaldybei.
Dovanojamo žemės sklypų naudojimo būdas – susisiekimo ir inžinerinių tinklų koridorių teritorijos, sklypai reikalingi Baltųjų Plukių gatvės Jonavos r. sav. teritorijoje inžinerinės infrastruktūros įrengimui pagal Rimkų kaimo dalies besiribojančios su Jonavos miestu ir keliu Nr. 1505 Jonava – Čičinai infrastruktūros specialųjį planą, patvirtintą Jonavos rajono savivaldybės tarybos 2014 m. birželio 26 d. sprendimu Nr. 1TS-0229.
2. Teisinis reglamentavimas, kuriuo vadovaujantis parengtas sprendimo projektas. Keičiami/naikinami teisės aktai priimant sprendimą.

Lietuvos Respublikos vietos savivaldos įstatymo 15 straipsnio 4 dalimi įforminta nuostata – jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai. Lietuvos Respublikos Civilinio kodekso 6.465 straipsnio 1 dalis aprašo dovanojamo sandorio sampratą, 6.469 straipsnio 2 dalis nustato, kad nekilnojamojo turto dovanojimo sutartis turi būti notarinės formos, 6.473 straipsnio 5 dalis numato, kad dovanotojas apmoka sandorio išlaidas, jei sutartis nenumato ko kita. Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktas numato, jog vienas iš savivaldybės turto įsigijimo būdų yra įsigijimas pagal sandorius. Lietuvos Respublikos žemės įstatymo 14 straipsnio 1 dalies 2 punkte nustatyta, kad savivaldybėms nuosavybės teise priklauso žemė, pagal sandorius įgyta savivaldybių nuosavybėn. 
Priėmus teikiamą tarybos sprendimą, kitų teisės aktų keisti ar panaikinti nereikės.

3. Laukiami sprendimo priėmimo rezultatai.

Dovanojami žemės sklypai bus panaudoti Baltųjų Plukių gatvės Jonavoje inžinerinės infrastruktūros įrengimui.
4.    Lėšų poreikis ir šaltiniai reikalingi sprendimo priėmimui.


Sprendimo priėmimui bus reikalingos lėšos apmokėti žemės sklypų dovanojimo sutarčių sudarymo ir įvykdymo išlaidas.

5.    Antikorupcinis vertinimas. 


Vadovaujantis Korupcijos prevencijos įstatymo nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalies 1 punkte.
PRIDEDAMA:

1. 2026 m. balandžio 21 d. sutikimo kopija (registrų centro išrašai) 6 lapai;
3. Dovanojamų žemės sklypų vieta, 2 lapai. 
Turto ir aplinkos apsaugos skyriaus vyresnioji specialistė
                     Daiva Žvigaitienė
